**VŠEOBECNE ZÁVÄZNÉ NARIADENIE**

**č. 3/2022**

o Prevádzkovom a  návštevnom poriadku Národnej kultúrnej pamiatky Mohyly generála Milana Rastislava Štefánika na Bradle

**§ 1
Úvodné ustanovenie**

Mestské zastupiteľstvo v Brezovej pod Bradlom v zmysle § 4 ods. 3 písm. f) a § 6 ods. 1 zákona č. 369/1990 Zb. o obecnom zriadení v znení neskorších predpisov.

schvaľuje

Prevádzkový a návštevný poriadok Národnej kultúrnej pamiatky Mohyly generála Milana Rastislava Štefánika na Bradle, ktorý tvorí prílohu č. 1 k Všeobecne záväznému nariadeniu č. 3/2022

§ 2

Účel nariadenia

1. Toto všeobecne záväzné nariadenie určuje základné podmienky využívania NKP Mohyly generála Milana Rastislava Štefánika na Bradle návštevníkmi a podmienky organizovania kultúrnych, spoločenských a iných podujatí v areáli NKP Mohyly generála Milana Rastislava Štefánika na Bradle.
2. Toto všeobecne záväzné nariadenie je záväzné pre všetkých návštevníkov, organizátorov podujatí a iných užívateľov NKP Mohyly generála Milana Rastislava Štefánika na Bradle.
3. Účelom tohoto všeobecne záväzného nariadenia je ochrana NKP Mohyly generála Milana Rastislava Štefánika na Bradle, ochrana osôb pri pohybe v areáli NKP Mohyly generála Milana Rastislava Štefánika na Bradle a zároveň ochrana objektov, zariadení, vegetačne upravených plôch a zalesnených plôch pred nepriaznivými antropogénnymi vplyvmi.

**§ 3**

**Záverečné ustanovenia**

1. Týmto všeobecne záväzným nariadením nie sú dotknuté ostatné platné právne predpisy.
2. Toto všeobecne záväzné nariadenie bolo schválené uznesením Mestského zastupiteľstva
č. 25/2022 zo dňa 23. 2. 2022 a nadobúda účinnosť 15. dňom odo dňa vyvesenia na úradnej tabuli.

 Mgr. Jaroslav Ciran
 primátor mesta

Príloha č. 1

 **Prevádzkový a  návštevný poriadok Národnej kultúrnej pamiatky Mohyly generála Milana Rastislava Štefánika na Bradle**

 **Článok 1
Úvodné ustanovenia**

1. Národná kultúrna pamiatka (ďalej len NKP) Mohyla generála Milana Rastislava Štefánika na Bradle, nachádzajúca sa v lokalite Bradlo v Brezovej pod Bradlom, je majetkom Mesta Brezová pod Bradlom a nachádza sa na území mesta Brezová pod Bradlom.
2. NKP Mohyla generála Milana Rastislava Štefánika na Bradle je kultúrna a historická pamiatka zapísaná v Ústrednom zozname národných kultúrnych pamiatok pod č. 2075/1.

**Článok 2**

**Vymedzenie pojmov areál NKP Mohyly generála Milana Rastislava Štefánika na Bradle a NKP Mohyla generála Milana Rastislava Štefánika na Bradle**

Areál NKP Mohyly generála Milana Rastislava Štefánika na Bradle sa nachádza na vrchu Bradlo s nadmorskou výškou 543 m. n. m., na ktorom bola v rokoch 1927 – 1928 vybudovaná Mohyla generála Milana Rastislava Štefánika.Tento areál predstavujú najmä objekt NKP Mohyly generála Milana Rastislava Štefánika na Bradle, prístupové komunikácie, infocentrum pre návštevníkov, strážnica (chata) na Bradle vegetačne upravené plochy a zalesnené plochy. Areál NKP Mohyly generála Štefánika na Bradle sa nachádza na území mesta Brezová pod Bradlom a územiach obcí Košariská a Priepasné. Tento prevádzkový a návštevný poriadok sa týka NKP Mohyly generála Štefánika na Bradle a časti areálu NKP Mohyly gen. M. R. Štefánika na Bradle patriacej do územia mesta Brezová pod Bradlom.

1. NKP Mohyla generála Milana Rastislava Štefánika na Bradle je objekt v rámci areálu NKP Mohyly generála Milana Rastislava Štefánika na Bradle.

Článok 3

Podmienky užívania NKP Mohyly generála Milana Rastislava Štefánika na Bradle návštevníkmi

1. Návštevníkom NKP Mohyly generála Milana Rastislava Štefánika na Bradle (ďalej len návštevník) je každá fyzická osoba, ktorá sa na NKP Mohyle generála Milana Rastislava Štefánika na Bradle zdržuje za účelom jej kultúrneho, náučného, výchovného, spoločenského, turistického a športového využívania; za návštevníka sa nepovažujú osoby, ktoré sa zdržujú v areáli NKP Mohyly generála Milana Rastislava Štefánika na Bradle za účelom jeho obhospodarovania, údržby alebo správy nehnuteľností v ich vlastníctve, správe alebo užívaní vrátane osôb nimi splnomocnených na vykonávanie týchto činností.
2. Kultúrnym, náučným, výchovným, spoločenským, turistickým a športovým využívaním NKP Mohyly generála Milana Rastislava Štefánika na Bradle sa rozumie každá činnosť spojená s kultúrnymi, náučnými, výchovnými, spoločenskými, turistickými a športovými aktivitami, najmä návštevy za účelom uctenia si odkazu spoluzakladateľa našej štátnosti generála Milana Rastislava Štefánika, návštevy významného miesta za účelom poznávania a oddychu na vyhradených miestach - infocentrum, strážnica (chata), lavičky.
3. Vstupovať do areálu NKP Mohyly generála Milana Rastislava Štefánika na Bradle a užívať areál NKP Mohyly generála Milana Rastislava Štefánika na Bradle v rozpore s účelom špecifikovaným v bode 1) tohto článku je zakázané.
4. Zakladanie ohňa a táborenie mimo na to určených a tomu prispôsobených miest označených tabuľou ,,ohnisko“ a ,,táborisko“ je zakázané.
5. Každý návštevník využívajúci ohnisko je povinný sa správať a riadiť pri zakladaní ohňa podľa poučení uvedených na tabuli označujúcej povolené ohnisko.
6. Poškodzovanie krovinovej a stromovej vegetácie je zakázané.
7. Návštevníci používajú len vyznačené hygienické zariadenia.
8. Individuálny predaj v areáli NKP Mohyly generála Milana Rastislava Štefánika na Bradle bez súhlasu Mesta Brezová pod Bradlom je zakázaný.
9. Sprevádzanie návštevníkov nepovolanou osobou  za finančnú odmenu je zakázané.
10. Inštalácia akýchkoľvek objektov a zariadení technického, obslužného, informačného a sociálneho charakteru mimo vypracovaného projektu malej architektúry a súhlasu Mesta Brezová pod Bradlom je zakázaná.
11. Každý návštevník musí dodržiavať poriadok a čistotu, neprimeraným hlukom neobťažovať ostatných návštevníkov a všetky odpadky umiestniť do vyhradených zberných nádob.
12. Využívanie zariadení spôsobujúce hlukové efekty, t.j. takých zariadení, ktoré sú využívané na reprodukovanie hudby, hovoreného slova alebo akýchkoľvek iných zvukov presahujúcich hladinu 40 dB je zakázané.

1. Vstup so psom na objekt NKP Mohyly generála Milana Rastislava Štefánika na Bradle je zakázaný.
2. Vstup s koňmi na objekt NKP Mohyly generála Milana Rastislava Štefánika na Bradle je zakázaný.
3. Vstup s bicyklom, kolobežkou a iným dopravným prostriedkom na objekt NKP Mohyly generála Milana Rastislava Štefánika na Bradle je zakázaný.
4. V prípade vzniku požiaru je návštevník povinný toto bezodkladne nahlásiť na bezplatný telefonický kontakt č.: 150, respektíve č. 112.
5. V prípade spozorovania nedodržiavania poriadku a poškodzovania NKP Mohyly generála Milana Rastislava Štefánika na Bradle alebo inej závažnej udalosti je návštevník povinný toto bezodkladne nahlásiť na Mestskej polícii Brezová pod Bradlom na telefonické č.: +421 905 386 142.

Článok 4

Organizovanie podujatí v  areáli NKP Mohyly generála Milana Rastislava Štefánika na Bradle

1. V areáli NKP Mohyly generála Milana Rastislava Štefánika na Bradle sa uskutočňujú aktivity kultúrneho, náučného, výchovného, spoločenského, turistického a športového charakteru a individuálne návštevy osôb za účelom poznávania a oddychu.
2. Podujatia organizované v areáli NKP Mohyly generála Milana Rastislava Štefánika na Bradle, okrem individuálnych návštev osôb, podliehajú povoleniu vlastníka NKP Mohyly generála Milana Rastislava Štefánika na Bradle - Mesta Brezová pod Bradlom.
3. Podujatia organizované v areáli NKP Mohyly generála Milana Rastislava Štefánika na Bradle nesmú byť zneužité na konanie politických, rasistických a iných zhromaždení, ktoré by narušovali charakter NKP Mohyly generála Milana Rastislava Štefánika na Bradle ako pietneho miesta jeho posledného odpočinku.
4. Organizátor podujatia musí požiadať o povolenie zorganizovať podujatie v areáli NKP Mohyly generála Milana Rastislava Štefánika na Bradle na tlačive, ktorého vzor tvorí prílohu a) tohto prevádzkového a návštevného poriadku a toto predložiť na Mestskom úrade Brezová pod Bradlom, Nám. gen. M. R. Štefánika 1/1, najmenej 30 dní pred dňom konania podujatia. Tým nie sú dotknuté povinnosti vyplývajúce z platných právnych predpisov. [[1]](#footnote-1)

Článok 5

Osobitné ustanovenia

1. Mesto Brezová pod Bradlom zabezpečuje prevádzku NKP Mohyly generála Milana Rastislava Štefánika na Bradle prostredníctvom povereného správcu, ktorý má právo kontrolovať dodržiavanie tohto nariadenia a usmerňovať  aktivity. Mesto Brezová pod Bradlom je povinné oznámiť správcovi NKP Mohyly generála Milana Rastislava Štefánika na Bradle každé organizované podujatie, ktoré bolo povolené.
2. Sprievodcovskú činnosť v areáli NKP Mohyly generála Milana Rastislava Štefánika na Bradle zabezpečuje Mesto Brezová pod Bradlom prostredníctvom svojich zamestnancov, alebo po uzavretí písomnej zmluvy aj prostredníctvom iných fyzických a právnických osôb.
3. Distribuovanie informácií pre domácich a zahraničných turistov, predávanie občerstvenia, propagačných materiálov, vykonávanie mimoškolskej vzdelávacej činnosti v areáli NKP Mohyly generála Milana Rastislava Štefánika na Bradle zabezpečuje Mesto Brezová pod Bradlom, alebo na základe zmluvného vzťahu alebo povolenia Mesta Brezová pod Bradlom iná fyzická alebo právnická osoba.

**Prílohy**

príloha a) - Vzor žiadosti o povolenie zorganizovať podujatie v areáli NKP Mohyly

 generála Milana Rastislava Štefánika na Bradle

  ..........................................

 Mgr. Jaroslav Ciran
 primátor mesta

príloha a)

|  |
| --- |
| **Žiadosť č. ........****o  povolenie zorganizovať podujatie v  areáli NKP Mohyly generála Milana Rastislava Štefánika na Bradle**na základe VZN č. 3/2022 **o Prevádzkovom a  návštevnom poriadku Národnej kultúrnej pamiatky Mohyly generála Milana Rastislava Štefánika na Bradle** |
| **1. ÚDAJE O ŽIADATEĽOVI** |
| Názov žiadateľa |  |
| Štatutárny zástupca  |  |
| Zodpovedná osoba |  |
| Druh subjektu | fyzická osoba / právnická osoba / mimovládna organizácia \* |
| Adresa |  |
| Kontakt | Tel: | E-mail: |
| Identifikačné čísla | IČO: | DIČ: |
| **2. ÚDAJE O PODUJATÍ** |
| Názov podujatia |  |
| Termín (deň, od – do) |  |
| Trvanie podujatia (počet hod.) |  |
| Predpokladaný počet účastníkov |  |
| Miesto konania |  |
| Typ podujatia | kultúrne/náučné/výchovné/spoločenské/turistické/športové \*iné: |
| Zabezpečenie zdravotnej služby | áno / nie \*  |
| Zabezpečenie požiarnej služby | áno / nie \* |
| Doprava | Spôsob dopravy:Čas dopravy:Počet vozidiel:Typ vozidiel a EVČ:  |
| V Brezovej pod Bradlom, dňa: | Pečiatka a podpis štatutárneho zástupcu žiadateľa |
| **3. DOPLŇUJÚCE INFORMÁCIE** |
| Povinné prílohy:Popis podujatia a organizačného zabezpečenia podujatia s počtom účastníkov nad 50 osôb |

Poznámka: \* nehodiace sa prečiarknite

|  |
| --- |
| **VYJADRENIE MESTA BREZOVÁ POD BRADLOM K ŽIADOSTI** |
| Vyjadrenie | S organizovaním podujatia súhlasím/nesúhlasím. |
| Zdôvodnenie a podmienky |  |
| V Brezovej pod Bradlom, dňa: | Pečiatka a podpis primátora mesta Brezová pod Bradlom |

1. napr. zákon č. 479/2008 Z. z. o organizovaní verejných telovýchovných podujatí, športových
 podujatí a turistických podujatí a o zmene a doplnení niektorých zákonov, zákon č. 96/1991 Zb.
 o verejných kultúrnych podujatiach. [↑](#footnote-ref-1)